Ilja Segaloviĉ

Ilja Valentinoviĉ Segaloviĉ (); naskiĝis la , Gorkij, RSFSR, Sovetunio — mortis la , Londono, Anglio, Britio) estas sovetia, rusia inĝeniero, entreprenisto, kunfondinto de la teknologia kompanio Yandex. Omaĝe al ili estis nomita bonfara fonduso de Yandex, establita la .

 Biografio 

Lia patrino laboris en komputilejo kaj la patro estis geofizikisto, do la familio loĝis en vilaĝo de la Kazaĥa filio de la Tutlanda Instituto de Prospektora Geofiziko (). Tie li konatiĝis kun Arkadij Voloĵ, estonta kunfondinto de Yandex. En superaj klasoj li ankoraŭ pripensis iĝi aktoro aŭ reĝisoro, ĉar li ŝatis teatron kaj aranĝis kun sia fratino hejmajn spektaklojn. 

Post fini mezlernejon la du amikoj vojaĝas al Moskvo kaj provas studentiĝi je la geologia fakultato de la Moskva Ŝtata Universitato, sed malsukcesas, laŭ ilia opinio, pro juda deveno. Post tio li studentiĝis je la Moskva Prospektora Instituto de Orĝonikidze (). Tiun ĉi rompon de siaj planoj li poste konsideris bono.

Post fini ĝin li laboris en la Tutlanda Instituto de Mineralaj Krudaĵoj (). Dum la Aŭgusta puĉo en Moskvo li partoprenis defendon de la Blanka Domo.

En 1991 Arkadij Voloĵ proponis al li okupi lokon de Arkadij Borovskij, elmigrinta al Usono, en la la sovetia-usona kompanio CompTek International, kiu okupiĝis pri vendado de komputiloj. Ilja akceptis sed dum plua jaro plu laboris en scienca instituto. Ili kreis serĉilon tra la Biblio, kaj tra klasifikilo de la varoj kaj servoj, kaj plu komercis pri komputiloj kadre de sia kompanio CompTek. Kune ili elpensis la nomon de sia retserĉilo, kombininte la anglajn vortojn search kaj index tiel ke kreiĝis "yet another indexer" (unu plia indeksilo), mallongigita ĝis Yandex, en kiu Voloĵ proponis anstataŭigi la unuajn du anglajn literojn Ya per la rusa litero Я tiel ke aperis Яndex.

En 1997 ili unuafoje prezentis retserĉilon Yandex.ru en ekspozicio Softool en Moskvo. En 2000 li kaj Voloĵ trovis investontojn. En 2001 ili kreis sistemon Yandex Direct kiu okupiĝis pri kunteksta reklamo kaj iĝis la ĉefa enspezfonto. En 2003 Google proponis aĉeti Yandex kontraŭ 130 milionoj da dolaroj, sed post unu jaron longaj intertraktoj la kunfondintoj komprenis ke temas ne pri partnereco, sed pri englutado kaj rifuzis.

Aŭtune 2012 Ilja eksciis ke li havas kanceron. La  li mortis en kliniko en Londono.

En majo 2013 li estis posedanto de 2,6% de la akcioj de Yandex, kiuj kostis proksimume 220 milionojn da dolaroj.

 Nekomerca agado 
Li okupiĝis pri organizado de turneoj de hospitalaj klaŭnoj de Patch Adams en Rusio kaj partoprenis tion kiel volontulo. Lia edzino Maria Jelisejeva fondis rehabilitan centron "Idoj de Maria" (). Ili prizorgis 5 georfojn.

Li aktive plendis por honestaj kaj travideblaj balotaj proceduroj, proponinte en 2011 "protektitan voĉdonilon". Dum prezidenta baloto en Rusio en 2012 li volontulis kiel observanto ().

 Persona vivo 
Lia patrino laboris en komputilejo kaj la patro estis geofizikisto, do la familio loĝis en vilaĝo de la Kazaĥa filio de la Tutlanda Instituto de Prospektora Geofiziko ().

Li edziĝis kiam li havis 18 jarojn, sed divorcis en 1991. Lia dua edzino estis Maria Jelisejeva () kaj ili kune prizorgis 5 georfojn.

Oni priskribas lin kiel homon energiplenan, kiu traktis ĉiujn egale kaj neniam montris orgojlon malgraŭ siaj altaj postenoj kaj riĉeco. Dum laborkunsidoj li estis foje severa kaj eĉ altigis la voĉon, postulante senkompromise altan kvaliton de la fina produkto.

 Memoro 
La  estis anoncita establo de la fonduso de Ilja Segaloviĉ, kiu kunigos nekomercajn projektojn de Yandex kaj subtenos organizojn kaj iniciatojn celantajn evoluigon de alirebla kaj kvalita edukado je matematiko kaj informadiko.

 Vidu ankaŭ 
 Yandex
 Arkadij Voloĵ
 Sergey Brin

 Eksteraj ligiloj 

 Fonduso de Ilja Segaloviĉ 

 Referencoj 

Kategorio:Yandex
Kategorio:Historio de Interreto
Kategorio:Rusa lingvo en interreto
Kategorio:Rusiaj entreprenistoj
Kategorio:Rusiaj matematikistoj
Kategorio:Sovetiaj judoj
Kategorio:Rusiaj judoj
Kategorio:Naskiĝintoj en Rusio
Kategorio:Mortintoj en Londono
Kategorio:Mortintoj pro kancero
Kategorio:Naskiĝintoj la 13-an de septembro
Kategorio:Mortintoj la 27-an de julio